"Setswana Puo ya Gae (HL)/P2 7 DBE/Ngwanaitseele 2014 NSC – Memorantamo POTSO 8: OMPHILE UMPHI MODISE – DPS Monyaise Mo tlhamong ya motlhatlhojwa go solofetswe go akarediwa ga dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. • Motlalepule ga a ise a ke a nne le kagiso mo botshelong jwa gagwe e sa le Omphile a nna karolo ya botshelo jwa gagwe. • Kwa tshimologong Motlalepule o ima morago ga go betelelwa ke lekau la tedu tsa katse, mme a isa ngwana e bong Omphile kwa kgodisetsong kwa Olanti. • Maikaelelo e ne e le gore fa maemo a botshelo a mo tokafalela a mo tlise gae go tla go ora molelo wa iso la ga mmaagwe. • Kutlobotlhoko ya ga Motlalepule e simolola fa a tlogela Omphile kwa Olanti kwa kgodisetsong. O tswa teng sefatlhego sa gagwe se sa itumela e bile a tsholola dikeledi. • Motlalepule o nyalwa ke lekau la Thabantsho, mme ba tshegofadiwa ka ngwana wa mosetsana, Mosidi. Ga a itumelele lenyalo le morwadi ka pelo e tlhoafaletse Omphile, thibolalotha wa gagwe. • O swa ka sephiri go bolelela monna mme se se etegetsa kutlobotlhoko mo go ena. O feleletsa a tla ka leano mo monneng gore ba ye go itseela ngwana wa mosimane kwa kgodisetsong. • Masetlapelo a ga Motlalepule a golela pele fa a tlhoka ngwana kwa a neng a mmeile gona kwa kgodisetsong mme o feleletsa a idibetse. • Go tlhoka Omphile kwa kgodisetsong go simolola go tlhora le go tshwenya Motlalepule mo moweng. • O ipotsa gore ngwana wa gagwe o tshela jang felo a leng gona, mme o simolola go latlhegelwa ke mmele ka ntlha ya go balabala ka pelo. • O tshaba go bolelela mogatse e se re gongwe a itshenyetsa nyalo, mme o tsena motse ka bogare a batlana le Omphile. • O tsamaya a okomela bana ba basimane ba ba nang le tshobotsi ya ga Omphile ka fa morago ga ditsebe. Batho ba mo motseng ba ne ba tshosa bana ka ene le go mmitsa Dinalana. • Kutlobotlhoko ya gagwe e etegetswa ke ponelopele ya ga mosadimogolo Malebela, ya gore letsatsi lengwe o tlaa bona morwae mme a sa itse gore ke ene. • Ka nako ya lefetlho, Motlalepule o lala a sa robala, a gopotse mosimane yo moleele, yo o matsarapa, a eletsa e kete e ka bo e le ene morwae. • Go gopola gore morwae kwa a leng teng a ka ne a tshela bokete go etegetsa masetlapelo a gagwe. O tshwenyegela go ka utlwa mongwe a mmolelela gore morwae o tshela monate. • Kwa bofelong, Motlalepule o a tlhokafala morago ga go lemoga gore lekau le le neng le tlile go mo tlhola ke Omphile. [25] KGOTSA Kwalololo e ileditswe Phetla"